(3)[Vijeće je u preporuci o ekonomskoj politici europodručja državama članicama europodručja preporučilo da i u okviru svojih planova za oporavak i otpornost poduzmu mjere kojima se, među ostalim, osigurava usmjerenost politika na potporu oporavku i dodatno jača konvergencija, otpornost te održiv i uključiv rast. Vijeće je u preporuci preporučilo i jačanje nacionalnih institucionalnih okvira, osiguravanje makrofinancijske stabilnosti i dovršetak EMU-a te jačanje međunarodne uloge eura.] [Ako se Preporuka Vijeća ne donese do donošenja Provedbene odluke Vijeća, molimo izbrišite ovu uvodnu izjavu].]

(18)Procjena je provedena u skladu s pristupom u dva koraka iz tehničkih smjernica Europske komisije o nenanošenju bitne štete (2021/C 58/01). Obuhvaća šest okolišnih ciljeva u smislu članka 17. Uredbe (EU) 2020/852, a to su ublažavanje klimatskih promjena, prilagodba klimatskim promjenama, održiva uporaba i zaštita vodnih i morskih resursa, kružno gospodarstvo, sprečavanje i kontrola onečišćenja te zaštita i obnova bioraznolikosti i ekosustava. Rizik utvrđen za neke mjere otklanja se posebnim i relevantnim mjerama radi potpune usklađenosti s tim načelom. Trebalo bi utvrditi ključnu etapu za financijsku potporu za preobrazbu industrije prema klimatskoj neutralnosti, kako bi se osiguralo da s time povezani kriteriji prihvatljivosti budu uključeni u objavljene natječaje za velike transformativne projekte u industrijama obuhvaćenima sustavom EU-a za trgovanje emisijama.

(15)Simulacije službi Komisije pokazuju da bi se provedbom plana BDP Austrije mogao povećati za 0,4 % do 0,7 % do 2026. Očekuje se da će se pozitivan učinak na socijalnu koheziju i smanjenje socijalnih i gospodarskih rizika ranjivih skupina ostvariti posebno onim mjerama kojima se poboljšava perspektiva sudjelovanja skupina u nepovoljnom položaju na tržištu rada. Niskokvalificiranim, nezaposlenim i neaktivnim osobama mogu koristiti mjere usavršavanja i prekvalifikacije, kojima bi se trebala poboljšati njihova zapošljivost. Lakši pristup mjerama socijalne potpore putem jedinstvene kontaktne točke trebao bi osobama koje su najteže pogođene krizom omogućiti da prevladaju poteškoće i povećaju svoje mogućnosti za sudjelovanje u društvu.

(14)U skladu s člankom 19. stavkom 3. točkom (c) i odjeljkom 2.3. Priloga V. Uredbi (EU) 2021/241 očekuje se da će plan za oporavak i otpornost snažno utjecati (ocjena A) na jačanje potencijala za rast, otvaranje radnih mjesta i ekonomsku, socijalnu i institucionalnu otpornost države članice, čime se doprinosi provedbi europskog stupa socijalnih prava, među ostalim i promicanjem politika za djecu i mlade, te na ublažavanje ekonomskih i socijalnih posljedica krize uzrokovane bolešću COVID-19, i time ojačati ekonomsku, socijalnu i teritorijalnu koheziju i konvergenciju u Uniji.

(13)Planom su obuhvaćeni i određeni socijalni i gospodarski izazovi koji su se pojavili ili pogoršali tijekom krize uzrokovane bolešću COVID-19. Očekuje se da će se nizom mjera aktivnih politika tržišta rada odgovoriti na povećanu potrebu za pomoć niskokvalificiranim radnicima, a skupinama u nepovoljnom položaju poboljšati mogućnosti na tržištu rada. Te mjere uključuju dodatak za obrazovanje i jedinstvenu kontaktnu točku za dugotrajno nezaposlene suočene s višestrukim preprekama zapošljavanju i uključivanju. Učenici koji su nazadovali zbog manjka fizičke prisutnosti u učionici imat će priliku sudjelovati u dodatnim obrazovnim aktivnostima koje će im omogućiti da poboljšaju svoje znanje i postignu zadovoljavajuće ishode učenja. Mjere potpore koristit će i sektoru kulture, koji je zbog zatvaranja kulturnih objekata pretrpio znatnu štetu, primjerice digitalizacijom artefakata i obnovom kulturnog lokaliteta. Očekuje se da će se primjenom načela „samo jednom” olakšati i pojednostavniti administrativno opterećenje za poduzeća jer se na taj način nastoje smanjiti administrativno opterećenje i troškovi usklađivanja zbog nekompatibilnih IT sustava, uz istodobno poticanje ulaganja.

(23)Očekuje se da će austrijski plan pridonijeti digitalizaciji zemlje potporom raširenom uvođenju gigabitnih pristupnih mreža te osiguravanjem bolje povezanosti s udaljenim područjima, područjima koja su trenutačno slabo pokrivena ili su u nepovoljnom položaju. Mjere iz plana u skladu su s drugim austrijskim okvirima kojima se utvrđuju digitalni ciljevi za 2030. i 2050., kao što su strategija za širokopojasni pristup do 2030. (Breitbandstrategie 2030) ili Digitalni akcijski plan Austrije (Digitaler Aktionsplan Austria). Austrijskim planom za oporavak i otpornost osigurat će se nabava relevantnih digitalnih uređaja za učenike, a poboljšat će se i njihove digitalne vještine, što će olakšati širenje primjene digitalnih sredstava i metoda u poučavanju i učenju. Te bi mjere trebale doprinijeti rješavanju problema koji su zbog pandemije bolesti COVID-19 bili naglašeni, kao što je otežano digitalno obrazovanje svih učenika u razdoblju ograničenja kretanja.

(38)U skladu s člankom 19. stavkom 3. točkom (k) i odjeljkom 2.11. Priloga V. Uredbi (EU) 2021/241 plan u velikoj mjeri (ocjena A) sadržava mjere koje čine koherentna djelovanja.

(39)Plan sadržava skup reformi i ulaganja koji se međusobno u velikoj mjeri dopunjuju. Planom se osigurava da ulaganja i reforme doprinose sveobuhvatnom cilju rješavanja dugotrajnih strukturnih problema i istodobno odgovara na izazove povezane s pandemijom bolesti COVID-19. Predviđeni su poticaji za zelenu ili digitalnu tranziciju, kao što je uvođenje cijene CO2 ili zamjena sustava grijanja na fosilna goriva te se suzbijanjem energetskog siromaštva ublažava s time povezani socijalni učinak. U planu se predviđa prekvalifikacija i usavršavanje uglavnom niskokvalificiranih osoba te istodobno smanjuju postojeće prepreke za sudjelovanje u tim aktivnostima. Strukturnim promjenama trebalo bi se smanjiti administrativno opterećenje poduzeća uvođenjem jedinstvenih digitalnih pristupnih točaka, a ulaganjima omogućiti znatno povećanje digitalnih kapaciteta.

Ravnopravnost

(40)Austrijski plan sadržava niz mjera kojima bi se trebalo pristupiti rješavanju problema u području rodne ravnopravnosti i jednakih mogućnosti za sve. Pitanja rodne ravnopravnosti odražavaju se u cijelom planu. Mjere uključuju reforme i ulaganja za veće sudjelovanje žena na tržištu rada povećanjem broja mjesta u ustanovama za rani i predškolski odgoj i obrazovanje. U planu se uzimaju u obzir i zdravstvene potrebe trudnica u nepovoljnom položaju. U području istraživanja utvrđeni su ciljevi za žene koje su diplomirale u području znanosti, tehnologije, inženjerstva i matematike. Očekuje se da će se mjerama za izmjenu mirovinskog sustava smanjiti razlika u mirovinama između spolova. Osim toga, plan uključuje mjere za poboljšanje obrazovnih rezultata i razina vještina skupina u nepovoljnom položaju, kao što su osobe migrantskog podrijetla.

Samoprocjena sigurnosti

(41)Samoprocjena sigurnosti u skladu s člankom 18. stavkom 4. točkom (g) Uredbe (EU) 2021/241 nije dostavljena jer ju Austrija nije smatrala potrebnom.

Prekogranični i višedržavni projekti

(42)Austrijski plan uključuje dva planirana važna projekta od zajedničkog europskog interesa. U okviru projekta o mikroelektronici i povezivosti ojačat će se područja kao što su energetska elektronika, senzori i procesne tehnologije, a dodatno će se razvijati inovativne mrežne i mikroelektroničke tehnologije, kao potpora strateškoj autonomiji Europe i energetski učinkovitim rješenjima. Očekuje se da će se projektom izgradnje europskog ekosustava vodika poduprijeti proizvodnja, skladištenje i industrijska primjena vodika, posebno u energetski intenzivnim industrijama i sektoru mobilnosti. To bi trebalo pridonijeti klimatskim ciljevima EU-a.

Postupak savjetovanja

(43)Austrija je u sažetku postupka savjetovanja navela da je tijekom pripreme plana provela savjetovanje s lokalnim i regionalnim vlastima, socijalnim partnerima, organizacijama civilnog društva, organizacijama mladih i drugim relevantnim dionicima. U planu se detaljno navode opseg i veličina 174 odgovora koje je do 26. veljače 2021. poslalo 148 subjekata. U planu se navodi i koje su mjere iz plana dionici podržali. Kako bi se osiguralo da relevantni akteri preuzmu odgovornost, ključno je da se u provedbu ulaganja i reformi iz plana uključe sva relevantna lokalna tijela i dionici, uključujući socijalne partnere.

Pozitivna ocjena

(44)Nakon Komisijine pozitivne ocjene austrijskog plana za oporavak i otpornost i zaključka da plan u zadovoljavajućoj mjeri ispunjava kriterije za procjenu utvrđene u Uredbi (EU) 2021/241, u skladu s člankom 20. stavkom 2. i Prilogom V. toj uredbi, ovom bi Odlukom trebalo utvrditi reforme i projekte ulaganja potrebne za provedbu plana, relevantne ključne etape, ciljne vrijednosti i pokazatelje te iznos koji Unija stavlja na raspolaganje za provedbu plana u obliku bespovratne financijske potpore.

Financijski doprinos

(45)Procijenjeni ukupni troškovi plana za oporavak i otpornost Austrije iznose 4 499 475 001 EUR. S obzirom na to da je plan za oporavak i otpornost u zadovoljavajućoj mjeri usklađen s kriterijima procjene iz Uredbe (EU) 2021/241, a i procijenjeni ukupni troškovi plana za oporavak i otpornost viši su od maksimalnog financijskog doprinosa raspoloživog za Austriju, financijski doprinos dodijeljen Austriji za plan za oporavak i otpornost trebao bi biti jednak ukupnom iznosu maksimalnog financijskog doprinosa raspoloživog za Austriju. Stoga će za provedbu austrijskog plana trebati dodatni iznosi, koji premašuju potporu EU-a, i koji će se osigurati iz nacionalnog proračuna.

(46)U skladu s člankom 11. stavkom 2. Uredbe (EU) 2021/241 izračun maksimalnog financijskog doprinosa za Austriju ažurirat će se do 30. lipnja 2022. U skladu s člankom 23. stavkom 1. te uredbe iznos za Austriju trebalo bi sada staviti na raspolaganje za pravne obveze do 31. prosinca 2022. Bude li to potrebno nakon ažuriranja maksimalnog financijskog doprinosa, Vijeće bi na prijedlog Komisije trebalo izmijeniti ovu Odluku tako da se bez nepotrebne odgode uključi ažurirani maksimalni financijski doprinos.

(47)Potpora će se financirati zaduživanjem Komisije u ime Unije na temelju članka 5. Odluke Vijeća (EU, Euratom) 2020/2053. Potpora bi se trebala isplatiti u obrocima nakon što Austrija u zadovoljavajućoj mjeri ostvari relevantne ključne etape i ciljne vrijednosti utvrđene u vezi s provedbom plana za oporavak i otpornost.

(48)Austrija je zatražila pretfinanciranje u iznosu od 13 % financijskog doprinosa. Taj bi iznos Austriji trebalo staviti na raspolaganje u skladu sa sporazumom o financiranju iz članka 23. stavka 1. Uredbe (EU) 2021/241, ovisno o njegovu stupanju na snagu.

(49)Ovom se Odlukom ne dovodi u pitanje ishod drugih postupaka koji se odnose na dodjelu sredstava Unije u okviru drugog programa Unije osim u okviru Uredbe (EU) 2021/241 ili postupaka koji se odnose na narušavanje funkcioniranja unutarnjeg tržišta koji se mogu poduzeti, posebno u skladu s člancima 107. i 108. Ugovora. Njome se ne poništava zahtjev iz članka 108. Ugovora da države članice obavijeste Komisiju o slučajevima planirane dodjele državne potpore.

DONIJELO JE OVU ODLUKU:

Članak 1.

Odobrenje ocjene plana za oporavak i otpornost